मुंबई. इंटरनेशनल वीमेंस डे से पहले रविवार को मुंबई में तेजाब हमले का शिकार बनी महिलाओं के लिए 'कॉन्फिडेंस वॉक' नाम से फैशन शो का आयोजन किया गया। इस फैशन शो में महाराष्ट्र के मुख्यमंत्री देवेंद्र फडणवीस की बैंकर पत्नी अमृता फडणवीस ने तेजाब हमला पीड़िताओं के साथ रैंप पर कैटवॉक किया। क्या खास था इस फैशन शो में ...
- रविवार को एनजीओ दिव्याज फाउंडेशन की ओर से आयोजित इस फैशन शो में मुख्यमंत्री देवेंद्र फडणवीस भी शामिल हुए।
- इस शो में एक ऐसी पीड़ित बच्ची भी शामिल हुई जिसकी उम्र सिर्फ सात साल ही है। जब वह दो साल की थी तब उस पर तेजाब फेंका गया था। अमृता की बेटी दिविजा भी उनके साथ रैंप पर चली।
- इस शो के दौरान अमृता ने कहा कि, “तेजाबी हमलों का शिकार बनी महिलाओं को पीड़िता या सर्वाइवर (हमले में बची हुई) नहीं कहना चाहिए। वे विजेता हैं। उन्हें शारीरिक, मानसिक और मनोवैज्ञानिक रूप से चोट पहुंचाई गई लेकिन वे टूटी नहीं।”
- “इन्हें मंच प्रदान करना एक शुरुआत है। उनके विश्वास को फिर बनाने की दिशा में पहला कदम है। क्योंकि कई सर्जरी से गुजर जाने के बाद भी ज्यादातर लोग इनकी तरफ देखते भी नहीं।"
- आपको बता दें कि, इससे पहले अमृता "बेटी की शिक्षा" नाम के शो के लिए न्यूयॉर्क फैशन वीक में रैंप पर चल चुकी हैं।
अमृता ने लांच किय अपना म्यूजिक एल्बम
- इस कार्यक्रम में अमृता ने अपनी आवाज में गाया 'अलग मेरा ये रंग है' नाम का म्यूजिक एल्बम भी लांच किया।
-इस दौरान अमृता ने कहा कि, 'ऐसी घटनाओं का शिकार बने पीडितों ने एक लंबी यात्रा की है। इसने इन्हें बहुत मजबूत बनाया है। "
- इस कार्यक्रम को आयोजित करने वाली संस्था दिव्याज फाउंडेशन कई साल से एसिड अटैक पीडितों के हितों के लिए काम कर रही है।
एसिड अटैक पीडितों को मिलेगा 5 लाख का मुआवजा
- कार्यक्रम के दौरान मुख्यमंत्री देवेंद्र फडणवीस ने कहा कि, “कैबिनेट ने एक महत्वपूर्ण फैसला लेते हुए एसिड पीडितों को मिलने वाले मुआवजे की रकम को 3 लाख से बढ़ा कर 5 लाख रुपए करने का फैसला लिया है।”
-"इसके अलावा राज्य महिला आयोग को निर्देश दिया गया है कि, वे ऐसी महिलाओं को हर संभव कानूनी हेल्प प्रदान करें।"
क्लासिकल सिंगर हैं अमृता
- वे एक्सिस बैंक में वाइस प्रेसीडेंट रही हैं। अमृता फडणवीस क्लासिकल सिंगर भी हैं।
- अमृता नागपुर के मशहूर गायनों डॉ. चारु रानाडे और अाई स्पेशलिस्ट डॉ. शरद रानाडे की बेटी हैं।
- 1979 में पैदा हुई अमृता की शादी 2005 में देवेंद्र फडणवीस से हुई। दोनों की एक बेटी दिविजा हैं।
- वे एक्सिस बैंक में एसोसिएट वाइस प्रेसिडेंट और नागपुर में बिजनेस ब्रांच के हेड के तौर पर पोस्टेड रही हैं।
- उन्होंने बताया कि बच्चियों को एजुकेशन का मैसेज देने के लिए वे रैम्प पर गईं। यह एक नया तरीका है अपनी बात पहुंचाने का।
- उनका कहना है कि हो सकता है कि मेरे इस इनिशिएटिव से यंगस्टर्स हैंडलूम खरीदने के लिए आगे आएं।
आगे की स्लाइड्स में देखिए रैंप पर तेज़ाब पीड़ितों के साथ कैटवॉक करती अमृता की कुछ और फोटोज ...
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva mai_Deva awa_Deva bho_Deva hin_Deva hin_Deva hin_Deva